Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cerere EGF/2014/010 IT/Whirlpool) /* COM/2014/0672 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr 1927/2006[1] („Regulamentul privind FEG”). 2. Autoritățile italiene au depus cererea EGF/2014/010 IT/Whirlpool pentru a obține o contribuție financiară din partea FEG, ca urmare a concedierilor efectuate la Whirlpool Europe S.r.l. și la cinci furnizori și producători din aval în Italia. 3. După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. REZUMATUL CERERII Cererea FEG: || EGF/2014/010 IT/Whirlpool Statul membru: || Italia Regiunea (regiunile) în cauză (nivel NUTS 2): || Provincia Autonoma di Trento (ITH2) Data depunerii cererii: || 18.6.2014 Data confirmării de primire a cererii: || 1.7.2014 Data solicitării de informații suplimentare: || 2.7.2014 Termenul furnizării de informații suplimentare: || 13.8.2014 Termenul pentru finalizarea evaluării: || 5.11.2014 Criteriul de intervenție: || Articolul 4 alineatul (1) litera (a) din Regulamentul privind FEG Întreprinderea principală: || Whirlpool Europe S.r.l. Sectorul (sectoarele) de activitate economică (diviziunea NACE a doua revizuire)[2]: || Diviziunea 27 („Fabricarea echipamentelor electrice”) Numărul de filiale, furnizori și producători din aval: || 5 Perioada de referință (patru luni): || 10 decembrie 2013 – 31 martie 2014[3] Numărul de concedieri sau de încetări de activitate în decursul perioadei de referință (a): || 608 Numărul de concedieri sau de încetări de activitate înainte sau după perioada de referință (b): || 0 Numărul total de concedieri (a + b): || 608 Numărul total estimat de beneficiari vizați: || 608 Buget pentru servicii personalizate (EUR) || 3 024 000 Buget pentru punerea în aplicare a FEG[4] (EUR) || 126 000 Buget total (EUR) || 3 150 000 Contribuția din partea FEG (60 %) (EUR) || 1 890 000 EVALUAREA CERERII Procedura 4. La 18 iunie 2014, autoritățile italiene au depus cererea EGF/2014/010 IT/Whirlpool în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în termen de două săptămâni de la data depunerii acesteia, și anume la 1 iulie 2014. Comisia a solicitat informații suplimentare din partea autorităților italiene la 2 iulie 2014. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 5 noiembrie 2014. Eligibilitatea cererii Întreprinderile și beneficiarii în cauză 5. Cererea se referă la 608 de lucrători concediați de Whirlpool Europe S.r.l. (denumită în continuare „întreprinderea principală”) și de cinci furnizori și producători din aval. Întreprinderea principală își desfășura activitatea în sectorul economic clasificat în cadrul diviziunii 27 „Fabricarea echipamentelor electrice” a NACE a doua revizuire. Concedierile efectuate de întreprinderile în cauză au loc în regiunea de nivel NUTS[5] 2 Provincia Autonoma di Trento (ITH2). Întreprinderi și numărul de concedieri Whirlpool Europe S.r.l. || 502 || Euroristorazione S.r.l. || 6 Ge@ Trentina Servizi s.c. || 52 || Girardini srl || 40 Tecnoplast group S.r.l. || 7 || O.M.R. snc di Giacomini & Co || 1 Număr total de întreprinderi: 6 || Număr total de disponibilizări: || 608 Criterii de intervenție 6. Autoritățile italiene au depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea sau încetarea activității a cel puțin 500 de lucrători sau persoane care desfășoară o activitate independentă pe o perioadă de referință de patru luni, într-o întreprindere dintr-un stat membru, inclusiv lucrătorii concediați la furnizorii și producătorii din aval ai întreprinderii respective. 7. Autoritățile italiene au scurtat în mod voluntar perioada de referință de patru luni prevăzută în Regulamentul (UE) nr. 1309/2013 Perioada de referință este cuprinsă între 10 decembrie 2013 și 31 martie 2014. 8. Cererea se referă la: – 502 lucrători concediați[6] la întreprinderea principală în decursul perioadei de referință de patru luni și – 106 lucrători concediați la cei cinci furnizori și la producătorii din aval ai întreprinderii principale în decursul perioadei de referință de patru luni. Calcularea concedierilor și a cazurilor de încetare a activității 9. Concedierile au fost calculate astfel: – 454 de la data la care, în conformitate cu articolul 3 alineatul (1) din Directiva 98/59/CE a Consiliului[7], angajatorul a notificat în scris autorității publice competente concedierile colective preconizate. Înainte de finalizarea evaluării de către Comisie, autoritățile italiene au confirmat că aceste 454 de concedieri au fost într-adevăr efectuate; – 18 de la data notificării individuale de către angajator privind disponibilizarea sau încetarea contractului de muncă al lucrătorului; – 136 de la data încetării de facto a contractului de muncă sau a expirării acestuia. Beneficiari eligibili 10. Numărul total de beneficiari eligibili este 608. Legătura dintre concedieri și criza economică abordată în Regulamentul (CE) nr. 546/2009 11. Pentru a stabili legătura dintre concedieri și criza financiară și economică mondială care face obiectul Regulamentului (CE) nr. 546/2009, Italia susține că în 2009, din cauza crizei financiare și economice mondiale, s-a înregistrat o încetinire semnificativă a creșterii economice la nivelul UE-28, precum și a economiei italiene. În 2009, rata de creștere reală a PIB-ului (variație procentuală în raport cu anul precedent) a fost de – 4,5 % la nivelul UE-28 și de – 5,5 % în Italia. În 2010 și 2011, economia UE-28 s-a redresat și ratele de creștere a PIB-ului au fost de 2,0 % și, respectiv, 1,6 %, în timp ce în 2012, creșterea PIB-ului UE-28 a fost iarăși negativă (– 0,4 %) și ușor pozitivă (0,1 %) în 2013. Rata de creștere a PIB-ului Italiei a fost pozitivă în 2010 (1,7 %) și în 2011 (0,4 %) și negativă de atunci (-2,4 % în 2012 și -1,9 % în 2013). Rata de creștere reală a PIB-ului (variație procentuală în raport cu anul precedent) Sursă: Eurostat 12. Consumul gospodăriilor italiene a scăzut în patru din cei cinci ani din perioada 2009-2013, în comparație cu aceeași perioadă a anului precedent respectiv. Consumul gospodăriilor la nivelul UE-28 a scăzut, de asemenea, dar într-o măsură mai mică. Consumul casnic (2005 = 100) Sursă: Eurostat 13. Această situație de recesiune a avut un efect profund asupra alegerilor în materie de consum ale gospodăriilor din Italia care și-au reconsiderat deciziile de cumpărare, în special cele legate de cumpărarea de bunuri de folosință îndelungată. Aparatele de uz casnic fac parte din acest grup de bunuri. 14. Datele disponibile[8] confirmă declinul semnificativ în ceea ce privește producția diviziunii 27 a NACE Rev. 2, care include fabricarea aparatelor de uz casnic. Producția acestor mărfuri a fost în scădere în UE-28 timp de șase ani consecutivi (2008-2013). Principala scădere a producției a avut loc în perioada 2008-2009. În Italia, producția acestor mărfuri a urmat aceeași tendință negativă ca și în UE- 28, dar cu o scădere mai accentuată. Producția în industrie (NACE Rev. 2 diviziunea 27) (variație procentuală în raport cu anul precedent) || 2008 || 2009 || 2010 || 2011 || 2012 || 2013 UE-28 || -9,2 || -18,0 || -0,3 || -3,3 || -3,8 || -2,0 Italia || -13,8 || -24,2 || -6,3 || -8,3 || -8,6 || -7,0 Sursă: Eurostat 15. Potrivit datelor menționate de autoritățile italiene[9], astfel cum indică figura de mai jos, toți cei cinci cei mai mari producători de aparatură casnică din Italia (Electrolux, Indesit, Whirlpool Europe, Franke și Antonio Merloni), au înregistrat o scădere drastică a producției în perioada 2008-2012, ca urmare a crizei economice și financiare. Producția de aparatură a celor cinci cei mai mari producători din Italia (2007-2012) Sursă: Euromonitor International 16. Până în prezent, sectorul fabricării echipamentelor electrice a făcut obiectul a trei cereri FEG[10], toate fiind justificate de criza economică și financiară mondială. Argumentele prezentate în cererile FEG anterioare cu privire la acest sector rămân valabile. Evenimentele care au condus la concedieri și la încetarea activității 17. Grupul Whirlpool Europe are patru uzine de producție în Italia: Napoli (mașini de spălat), Siena (congelatoare), Spini di Gardolo - Trento (frigidere) și Cassinetta Biandronno – Varese (frigidere, plite de gătit și cuptoare). În Varese se află, de asemenea, sediul central pentru regiunea Europa, Orientul Mijlociu și Africa (EOMA). 18. Din cauza crizei economice și financiare care a condus la o scădere semnificativă a consumului gospodăriilor, piața italiană pentru aparate de uz casnic mari a scăzut de la 3 174 miliarde EUR în 2010 la 2 649 miliarde EUR în 2013, adică o scădere de 16,5 %. 19. În ultimii ani, Whirlpool a investit în uzina de producție din Spini di Gardolo. Cu toate acestea, investiția nu a dat roade din cauza scăderii cererii pentru aparate de uz casnic mari și a scăderii ulterioare a producției (-170 000 de unități în cursul perioadei 2008-2012 și -40 000 de unități suplimentare în 2013, ceea ce reprezintă o scădere a producției cu 35 % în 2013 comparativ cu 2008). 20. Grupul Whirlpool Europe, care, în prima jumătate a anului 2013, a acumulat pierderi în valoare de 14 milioane de dolari în Europa, a elaborat un plan de afaceri în vederea adaptării structurii sale de producție la cererea pieței. Acest plan prevedea închiderea uzinelor din Norrkoeping (Suedia) și Spini di Gardolo (Italia). La 28 iunie 2013, Whirlpool Europe a informat părțile interesate relevante cu privire la planurile sale pentru închiderea uzinei sale italiene și la concedierile ulterioare și, la 20 ianuarie 2014, întreprinderea a notificat în scris autorității publice competente concedierile colective preconizate. Impactul preconizat al concedierilor asupra economiei și a ocupării forței de muncă la nivel local, regional sau național 21. Cea mai dinamică componentă a economiei a Provincia di Trento este sectorul serviciilor, în care ocuparea forței de muncă a fost pentru multă vreme în continuă creștere. În 2013, 51 % dintre lucrătorii din Provincia di Trento erau angajați în domeniul serviciilor. În ceea ce privește valoarea adăugată, sectorul serviciilor este predominant (72,2 %), urmat la distanță considerabilă de industrie (25,0 %) și agricultură (2,8 %). 22. Aproximativ 18 % din populația activă este angajată în industrie. Întreprinderile industriale din această provincie, majoritatea fiind întreprinderi mici și mijlocii, sunt situate în valea Adige, în Vallagarina și Valsugana. Acestea își desfășoară activitatea în sectorul textil, al lemnului, al hârtiei și al mecanicii. Cu toate acestea, singura activitate industrială, definită în mod oficial ca atare, este cea legată de porfir și de piatră (NACE Rev. 2 diviziunea 23 „Fabricarea altor produse din minerale nemetalice”), care numără aproximativ 452 de întreprinderi care produc peste 1 400 000 de tone de minerale anual (date din 2012)[11]. 23. Deși provincia Trento este unul dintre teritoriile cele mai dinamice și mai competitive din UE, industria din acest teritoriu a fost puternic afectată de recesiunea prelungită care continuă încă. Datele disponibile[12] cu privire la variația cifrei de afaceri a industriei prelucrătoare arată că valoarea producției a scăzut în perioada 2012-2013 (-0,3 %). 24. Piața locală a forței de muncă a fost afectată de încetinirea creșterii economice și de un număr considerabil de concedieri în principalele sectoare de activitate. Potrivit Banca d'Italia[13], în 2013, rata ocupării forței de muncă a scăzut în provincia Trento cu 0,6 puncte procentuale ajungând la 65,5 %, o cifră ușor mai scăzută decât media nord-estului Italiei (66,2 %). Scăderea ratei de ocupare a forței de muncă a afectat atât sectorul construcției (-10,3 %), cât și industria (-2,4 %). 25. Conform datelor puse la dispoziție de ALPAT[14] (Agenția pentru Ocuparea forței de muncă din provincia autonomă Trento), angajările au scăzut cu 1,6 % în 2011 și cu 2 % în 2012, în comparație cu anul precedent. Angajarea lucrătorilor mai tineri (cu vârsta de până la 29 de ani) a scăzut cu 5,8 % în 2011 și cu 6,7 % în 2012, în comparație cu anul precedent. 26. Rata șomajului s-a dublat de la începutul crizei, crescând de la 2,9 % în 2007 la 6,1 % în 2013. Concedierile care au avut loc la Whirlpool Europe S.r.l, unul dintre angajatorii principali în teritoriu până închiderea sa, și la furnizorii și producătorii săi din aval vor avea un impact negativ semnificativ asupra economiei regionale și vor agrava și mai mult situația șomajului din Provincia di Trento. Beneficiari vizați și acțiuni propuse Beneficiari vizați 27. Se estimează că vor participa la măsuri 608 de lucrători vizați. Defalcarea acestor lucrători în funcție de sex, cetățenie și grupă de vârstă este următoarea: Categoria || Numărul de beneficiari vizați Sexul: || Bărbați: || 422 || (69,41 %) || Femei: || 186 || (30,59 %) Cetățenia: || Cetățeni ai UE: || 506 || (83,22 %) || Cetățeni non-UE: || 102 || (16,78 %) Grupa de vârstă: || 15-24 ani: || 32 || (5,26 %) || 25-29 ani: || 52 || (8,55 %) || 30-54 ani: || 462 || (75,99 %) || 55-64 ani: || 62 || (10,20 %) || peste 64 ani: || 0 || (0,00 %) Eligibilitatea acțiunilor propuse 28. Serviciile personalizate care vor fi oferite lucrătorilor disponibilizați constau în următoarele acțiuni: – Sesiuni de informare, admitere și înregistrare: Prima măsură oferită tuturor participanților include informarea acestora cu privire la serviciile disponibile și programele de formare profesională, precum și la competențele și formarea profesională necesară. Este, de asemenea, o oportunitate pentru lucrătorii care doresc să participe la măsuri să-și exprime în mod oficial angajamentul de participare și interes. – Consiliere și orientare. Consilierul intervine imediat după procesul de înscriere și joacă un rol-cheie în procesul către reintegrarea în muncă. Doar consilierul are o imagine completă a evoluției parcursului lucrătorului care îi este încredințat. Consilierul convine cu lucrătorul asupra unui „pact de acțiune” care este revizuit sau completat, dacă este necesar. Consilierii vor furniza orientare profesională lucrătorilor concediați, care pot avea acces la serviciile de consiliere la cerere, în orice moment (și anume atunci când se confruntă cu dificultăți în ceea ce privește efectuarea unei alegeri, atunci când simt că motivația lor este în scădere sau pur și simplu atunci când au nevoie de sprijin). – Evaluarea competențelor. Acestea sunt destinate să-i ajute pe lucrători să-și identifice propriile competențe și oportunitățile legate de propriile lor interese, precum și să stabilească un plan realist de carieră. Măsura, care implică consiliere intensivă și personalizată, este structurată ca un plan alcătuit din etape diferite în care lucrătorul și consilierul se concentrează asupra unui anumit aspect (de exemplu, oportunități, interese, analiza motivațiilor și a așteptărilor, etc.). În urma acestor evaluări, este întocmit un document de sinteză, care stabilește competențele lucrătorului, un proiect individual și un plan de acțiune. – Formare generală și reconversie profesională: Această măsură vizează dobândirea de către lucrători a patru competențe definite drept competențe-cheie în Recomandarea Parlamentului European și a Consiliului din 18 decembrie 2006 privind competențele cheie pentru învățarea pe tot parcursul vieții[15]: 1) comunicarea în limba maternă; 2) comunicarea în limbi străine; 3) competențe în domeniul matematicii și competențe de bază în știință și tehnologie; și 4) competențe digitale. Aceste cursuri combină cursurile în sălile de clasă și învățământul la distanță pentru a evita sindromul „reîntoarcerii la școală”. – Formare profesională. Formarea profesională se va concentra asupra sectoarelor în care există sau vor apărea oportunități, cum ar fi turismul, sectorul alimentar și al băuturilor, mediul și reciclarea deșeurilor etc. sau asupra locurilor de muncă care necesită licențe profesionale, cum ar fi permisele de conducere pentru vehicule grele pentru transportul mărfurilor, autobuze și camioane; montarea, demontarea și transformarea schelelor, sistemele de încălzire etc. – Îndrumare. Obiectivul este de a forma lucrători în cele patru competențe-cheie pentru învățarea pe tot parcursul vieții care nu sunt incluse în măsura privind formarea generală și reconversia profesională: 1) capacitatea de a asimila tehnici de învățare; 2) competențe sociale și civice; 3) spiritul de inițiativă și spiritul antreprenorial; și 4) conștiința și expresia culturală. Această formare este structurată în două sesiuni individuale și trei sesiuni de grup (îndrumare în echipă). – Îndrumare după reintegrarea profesională și asistență în ceea ce privește spiritul antreprenorial. În vederea facilitării tranziției, mentorii vor continua îndrumarea lucrătorilor după reintegrarea lor profesională. Asistența în ceea ce privește activitățile independente și deschiderea unei afaceri va consta într-un tutorat personalizat pe parcursul întregului proces de înființare a întreprinderii (analiza fezabilității și asistență în pregătirea unui plan de afaceri, sprijin cu privire la cerințele administrative etc.). – Alocație pentru căutarea unui loc de muncă. Pentru fiecare zi în care participă la măsurile FEG, lucrătorii vor primi o indemnizație care corespunde diurnei pe o zi în Italia prevăzută de CIGS[16]. – Indemnizație de participare și contribuția la cheltuielile de deplasare. Pentru a acoperi cheltuielile ocazionate de participarea la măsuri, beneficiarii vor primi câte 20 EUR pentru fiecare zi de participare. – Subvenție pentru angajare. Acest ajutor facilitează reintegrarea profesională în cadrul unei noi întreprinderi a lucrătorilor disponibilizați, pe baza unui contract cu durată determinată sau nedeterminată. Pentru reintegrarea profesională pe baza unui contract cu durată nedeterminată, întreprinderea angajatoare va primi 3 000 EUR pentru fiecare lucrător, în timp ce pentru reintegrarea profesională pe baza unui contract de muncă cu durată determinată de cel puțin 12 luni, întreprinderea angajatoare va primi 2 000 EUR pentru fiecare lucrător. 29. Acțiunile propuse, descrise aici, constituie măsuri active pe piața forței de muncă în cadrul acțiunilor eligibile prevăzute la articolul 7 din Regulamentul privind FEG. Aceste acțiuni nu țin locul măsurilor pasive de protecție socială. 30. Autoritățile italiene au furnizat informațiile necesare privind acțiunile care sunt obligatorii pentru întreprinderile vizate în virtutea legislației naționale sau în temeiul contractelor colective de muncă. Ele au confirmat că o contribuție financiară din partea FEG nu va înlocui aceste acțiuni. Bugetul estimat 31. Costurile totale estimate sunt de 3 150 000 EUR, incluzând cheltuieli pentru servicii personalizate de 3 024 000 EUR și cheltuieli pentru activitățile de pregătire, gestionare, informare și publicitate, control și raportare de 126 000 EUR. 32. Contribuția financiară totală solicitată din FEG este de 1 890 000 EUR (60 % din costurile totale). Acțiuni || Numărul estimat de participanți || Costul estimat pe participant (în EUR) (*) || Costuri totale estimate (în EUR) (**) Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG] Sesiuni de informare, admitere și înregistrare (Informazione e sensibilizzazione, presa in carico e patto di accompagnamento) || 608 || 6 || 3 500 Consiliere și orientare (Counselling e patto di azione) || 500 || 379 || 189 500 Evaluarea competențelor (Bilancio delle competenze) || 200 || 670 || 134 000 Formare generală și reconversie profesională (Formazione alle competenze generali o trasversali) || 500 || 2 000 || 1 000 000 Formare profesională (Formazione specialistica / per patenti di mestieri) || 200 || 3 200 || 640 000 Îndrumare || 80 || 1 331 || 106 500 Îndrumare după reintegrarea profesională și îndrumare pentru antreprenoriat (Accompagnamento all'inserimento professionale). || 250 || 402 || 100 500 Subtotal (a): || – || 2 174 000; (71,89 %) Alocații și stimulente [acțiuni în temeiul articolului 7 alineatul (1) litera (b) din Regulamentul privind FEG] Alocație pentru căutarea unui loc de muncă (Indennità di CIGS) || 200 || 300 || 60 000 Indemnizație de participare și contribuția la cheltuielile de deplasare (Indennità di partecipazione o di frequenza) || 400 || 100 || 40 000 Subvenție pentru angajare (Incentivi all'assunzione) || 250 || 3 000 || 750 000 Subtotal (b): || – || 850 000; (28,11 %) Acțiuni în temeiul articolului 7 alineatul (4) din Regulamentul privind FEG 1. Activități de pregătire || – || 14 687 2. Gestionare || – || 61 840 3. Informare și publicitate || – || 12 368 4. Control și raportare || – || 37 105 Subtotal (c): || – || 126 000; (4,00 %) Costuri totale (a + b + c): || – || 3 150 000 Contribuție din FEG (60 % din costurile totale) || – || 1 890 000 (*) Pentru a se evita zecimalele, costurile estimate pe lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Italia. (**) Totalul nu corespunde din cauza rotunjirilor. 33. Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Autoritățile italiene au confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare. Perioada de eligibilitate a cheltuielilor 34. La 4 februarie 2014, autoritățile italiene au început furnizarea serviciilor personalizate către beneficiarii vizați. Prin urmare, cheltuielile privind acțiunile menționate la punctul 28 sunt eligibile pentru o contribuție financiară din FEG de la 4 februarie 2014 până la 18 iunie 2016. 35. Autoritățile italiene au început înregistrarea cheltuielilor administrative pentru implementarea FEG la 4 februarie 2014. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 4 februarie 2014 până la 18 decembrie 2016. Complementaritatea cu acțiunile finanțate prin fonduri naționale sau ale Uniunii 36. Sursele de prefinanțare sau de cofinanțare națională sunt următoarele: Whirlpool Europe S.r.l. (întreprinderea principală), pentru o sumă de1 200 000 EUR în favoarea foștilor săi angajați și INPS[17], pentru o finanțare publică în valoare de 60 000 EUR. 37. Autoritățile italiene au confirmat că măsurile descrise mai sus care primesc o contribuție financiară din FEG nu vor beneficia în același timp de o contribuție financiară din partea altor instrumente financiare ale Uniunii. Procedurile pentru consultarea beneficiarilor vizați sau a reprezentanților acestora sau a partenerilor sociali, precum și a autorităților locale și regionale 38. Autoritățile italiene au indicat faptul că pachetul coordonat de servicii personalizate a fost elaborat în consultare cu lucrătorii și cu partenerii sociali. 39. Măsurile planificate, conținutul acestora, aspectele relevante legate de punerea lor în aplicare (inclusiv calendarul) au fost prezentate și discutate cu foștii angajați ai uzinei din Spini di Gardolo a Whirlpool în timpul reuniunilor (15 în total) care au avut loc în perioada februarie-martie 2014. Din totalul lucrătorilor care au participat la aceste reuniuni, 393 s-au înscris deja ca participanți la aceste măsuri. 40. Partenerii sociali au fost implicați de la bun început în procesul de gestionare a crizei prin care a trecut întreprinderea Whirlpool Europe Srl, în ceea ce privește uzina din Spini di Gardolo. Aceștia au jucat un rol esențial în conceperea pachetului coordonat de servicii personalizate propus pentru finanțarea FEG. La 1 aprilie 2014, a fost semnat un acord care oficializează participarea lor de către reprezentanții sindicatelor Rappresentanza Sindacale Aziendale di Confederazione Generale Italiana del Lavoro (RSA di CGIL), Confederazione Italiana Sindacati dei Lavoratori (CISL), Unione Italiana del Lavoro (UIL), Federazione Impiegati Operai Metallurgici (FIOM), Federazione Italiana Metalmeccanici (FIM) și Unione Italiana Lavoratori Metalmeccanici del Trentino. În plus, pachetul de servicii a fost, de asemenea, convenit de către actorii socioeconomici reprezentați în Consiliul de administrație al ALPAT (este vorba de confederațiile sindicale CGIL, CISL și UIL din Trentino, Associazione degli industriali del Trentino, Associazione degli Artigiani e delle Piccole Imprese del Trentino și Unione Commercio e Turismo del Trentino)[18]. Actorii socioeconomici vor fi, de asemenea, implicați în monitorizarea punerii în aplicare și în eventuala revizuire a măsurilor și vor participa la evaluarea rezultatelor. Sisteme de gestionare și control 41. Cererea conține o descriere a sistemului de gestionare și control, care specifică responsabilitățile organismelor implicate. Italia a notificat Comisiei faptul că această contribuție financiară va fi gestionată de Ministero del lavoro e delle politiche sociali - Direzione Generale per le Politiche Attive e Pasive del Lavoro (MLPS — DG PALP) după cum urmează: MLPS — DG PALP — Ufficio A (fostul DG POF - Div. VII) va acționa în calitate de autoritate de management, MLPS — DG PALP — Ufficio B (fostul DG POF - Div. VI) – în calitate de autoritate de certificare și MLPS — DG PALP — Ufficio C (fostul DG POF - Div. II) – în calitate de autoritate de audit. ALPAT va fi organismul intermediar pentru autoritatea de management. Angajamentele furnizate de statul membru în cauză 42. Autoritățile italiene au furnizat toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare; – cerințele stipulate în legislația națională și în cea a UE privind concedierile colective au fost respectate; – în cazul în care întreprinderile care au efectuat concedieri și-au continuat activitatea după respectivele concedieri, acestea și-au respectat obligațiile legale care reglementează disponibilizările și au luat măsuri corespunzătoare pentru salariații lor; – acțiunile propuse vor oferi sprijin lucrătorilor și nu vor fi folosite pentru restructurarea întreprinderilor sau a sectoarelor de activitate; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – măsurile propuse vor fi complementare cu măsurile finanțate din fondurile structurale; – contribuția financiară din FEG va respecta normele procedurale și materiale ale Uniunii privind ajutoarele de stat. IMPLICAȚIILE BUGETARE Propunerea bugetară 43. Articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020[19] permite mobilizarea Fondului european de ajustare la globalizare (FEG) în limita unui plafon anual de 150 de milioane EUR (la prețurile din 2011) peste rubricile bugetare corespunzătoare din cadrul financiar. 44. După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate și având în vedere cuantumul maxim al unei contribuții financiare care poate fi acordată din FEG, precum și posibilitățile de realocare a creditelor, Comisia propune mobilizarea unei sume de 1 890 000 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere. 45. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[20]. 46. Comisia prezintă separat o cerere de transfer în vederea înscrierii în bugetul pentru anul 2014 a creditelor de angajament specifice, în conformitate cu punctul 13 din Acordul interinstituțional din 2 decembrie 2013. Sursa creditelor de plată 47. Creditele alocate liniei bugetare pentru FEG în bugetul 2014 se vor utiliza pentru a acoperi suma de 1 890 000 EUR. Acte conexe 48. În același timp cu prezentarea propunerii de decizie de mobilizare a FEG, Comisia va prezenta Parlamentului European și Consiliului o propunere de transfer către linia bugetară corespunzătoare pentru suma de 1 890 000 EUR. 49. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cerere EGF/2014/010 IT/Whirlpool) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[21], în special articolul 15 alineatul (4), având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[22], în special punctul 13, având în vedere propunerea Comisiei Europene, întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat din cauza modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009[23] sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013. (3) La data de 18 iunie 2014, Italia a prezentat o cerere de mobilizare a FEG în ceea ce privește concedierile[24] care au avut loc la Whirlpool Europe S.r.l. și la cinci furnizori și producători din aval din Italia, cerere pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013. (4) Prin urmare, ar trebui mobilizat FEG pentru a oferi o contribuție financiară în valoare de 1 890 000 EUR ca răspuns la cererea depusă de Italia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează FEG pentru alocarea sumei de 1 890 000 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] Autoritățile italiene au scurtat din proprie inițiativă perioada de referință de 4 luni prevăzută în Regulamentul (UE) nr. 1309/2013. [4] În conformitate cu articolul 7 al patrulea paragraf din Regulamentul (CE) nr. 1309/2013. [5] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [6] În sensul articolului 3 litera (a) din Regulamentul privind FEG. [7] Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective (JO L 225, 12.8.1998, p. 16). [8] Eurostat, Producția în industrie (NACE Rev. 2 diviziunea 27). Date anuale, variație procentuală. http://epp.eurostat.ec.europa.eu/portal/page/portal/statistics/search_database [9] Euromonitor International, http://www.euromonitor.com/ [10] EGF/2009/010 LT AB Snaige COM(2010) 008, EGF/2011/023 IT Antonio Merloni COM(2013) 90 și EGF/2014/010 IT Whirlpool, dosarul actual. [11] Filiera del Porfido di Qualità, http://www.trentinosviluppo.it/Contenuti-istituzionali/Press-room/Comunicati-stampa/Porfido-278-aziende-scommettono-sulla-filiera-di-qualita [12] Banca d’Italia (2013), L’economia delle Province autonome di Trento e di Bolzano, Economie Regionali, numero 5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [13] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero 27. [14] ALPAT, Osservatorio del mercato del lavoro, http://www.agenzialavoro.tn.it/agenzia/osservatorio [15] JO L 394/10, 30.12.2006 [16] CIGS este un regim prevăzut de legislația italiană, constând într-un beneficiu financiar plătit de Istituto Nazionale della Previdenza Sociale-INPS (Institutul național de securitate socială) lucrătorilor suspendați din activitate sau care lucrează cu normă redusă. [17] Istituto Nazionale della Previdenza Sociale. [18] Asociația industriașilor din Trentino, Asociația artizanilor și a întreprinderilor mici din Trentino și Uniunea Comerț și Turism din Trentino. [19] JO L 347, 20.12.2013, p. 884. [20] JO C 373, 20.12.2013, p. 1. [21] JO L 347, 20.12.2013, p. 855. [22] JO C 373, 20.12.2013, p. 1. [23] JO L 167, 29.6.2009, p. 26. [24] În sensul articolului 3 litera (a) din Regulamentul privind FEG.